ddrg/super_eurlex huggingface dataset:
Oficialusis leidinys L 338 , 25/11/1981 p. 0024 - 0024

specialusis leidimas suomių kalba: skyrius 9 tomas 1 p. 0093

specialusis leidimas ispanų kalba: skyrius 09 tomas 1 p. 0129

specialusis leidimas švedų kalba: skyrius 9 tomas 1 p. 0093

specialusis leidimas portugalų kalba skyrius 09 tomas 1 p. 0129



Tarybos direktyva 1981 m. lapkričio 17 d. iš dalies keičianti Direktyvą 69/169/EEB ir Direktyvą 78/1035/EEB dėl mokesčių lengvatų, taikomų kelionių tarptautiniais maršrutais atveju bei nekomercinio pobūdžio nedidelių prekių siuntų įvežimui iš trečiųjų šalių (81/933/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 99 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi nustačius 1969 m. gegužės 28 d. Tarybos direktyvoje 69/169/EEB dėl įstatymais ir kitais teisės aktais nustatytų nuostatų, susijusių su tarptautiniais maršrutais keliaujančių asmenų įvežamų prekių atleidimu nuo apyvartos ir akcizo mokesčių, suderinimo [4] su paskutiniais pakeitimais, padarytais Direktyva 78/1033/EEB [5], ir 1978 m. gruodžio 19 d. Tarybos direktyvoje 78/1035/EEB dėl nekomercinio pobūdžio nedidelių prekių siuntų įvežimo iš trečiųjų šalių atleidimo nuo mokesčių [6] numatytų mokesčių lengvatų atitikmenis nacionaline valiuta, vienoje valstybėje narėje taikomų mokesčių lengvatų mastas, perskaičiavus nacionaline valiuta, sumažėtų; kadangi esamomis aplinkybėmis tokio sumažėjimo turėtų būti išvengta, PRIĖMĖ ŠIĄ DIREKTYVĄ: 1 straipsnis Direktyvos 69/169/EEB 1 straipsnis iš dalies keičiamas taip: a) 1 pastraipoje suma "40 Europos atsiskaitymo vienetų" pakeičiama suma "45 ekiu"; b) 2 pastraipoje suma "20 Europos atsiskaitymo vienetų" pakeičiama suma "23 ekiu". 2 straipsnis Direktyvos 78/1035/EEB 1 straipsnio 2 dalies trečioje įtraukoje suma "30 EAV" pakeičiama suma "35 ekiu". 3 straipsnis 1. Valstybės narės patvirtina priemones, kurios, įsigaliojusios nuo 1982 m. sausio 1 d., įgyvendina šią direktyvą. 2. Valstybės narės informuoja Komisiją apie nuostatas, kurias jos priėmė, kad įgyvendintų šią direktyvą. 4 straipsnis Ši direktyva skirta valstybėms narėms. Priimta Briuselyje, 1981 m. lapkričio 17 d. Tarybos vardu Pirmininkas G. Howe [1] OL C 350, 1980 12 21, p. 21. [2] OL C 144, 1981 6 15, p. 76. [3] OL C 159, 1981 6 29, p. 5. [4] OL L 133, 1969 6 4, p. 6. [5] OL L 366, 1978 12 28, p. 31. [6] OL L 366, 1978 12 28, p. 34. --------------------------------------------------
Nors centriniu lygmeniu 14-ajame penkmečio plane pateikiamos gana bendro pobūdžio gairės dėl aliuminio pramonės plėtros, vietos planai yra daug išsamesni ir konkretesni, juose pateikiami labai išsamūs tikslai ir uždaviniai, apimantys visus pramonės plėtros aspektus. Kinijos kišimosi į aliuminio pramonę vietos lygmeniu mastas matyti iš vietos rekomendacinių dokumentų. Vienas iš tokių pavyzdžių – Šandongo provincijos 14-asis aliuminio pramonės plėtros penkmečio planas. Plane pirmiausia nurodomi laimėjimai plėtojant aliuminio pramonę per 13-ojo penkmečio plano vykdymo laikotarpį, įskaitant pirmaujančių aliuminio įmonių statybą: „Suformuota daugybė pagrindinių aliuminio perdirbimo įmonių, įskaitant „Shandong Weiqiao Pioneering Group Co. Ltd“ (toliau – „Weiqiao“), „Shandong Xin Fa Group Co. Ltd.“ (toliau – „Xinfa“), „Shandong Nanshan Aluminium Co. Ltd.“ (toliau – „Nanshan“), „Shandong Innovation Metal Co. Ltd.“ (toliau – „Chuangxin“), „Longkou Conglin Aluminium Material Co. Ltd.“ (toliau – „Conglin“), „Huajian Aluminium Industry“ (toliau – „Huajian“) ir „Shandong Sanxing Group“ (toliau – „Sanxing“).“ Be to, plane nustatyti bendrieji vietos aliuminio pramonės plėtros tikslai, įskaitant: „ <…> visapusiškai išnaudoti provincijos aliuminio pramonės masto ekonomiką ir sutelkti dėmesį į aliuminio giliojo perdirbimo pramonės suderinamumą, veiksmingai didinti pramonės inovacinius pajėgumus, itin skatinti pramonės grandinių plėtrą, siekti, kad būtų sukurta pagrįsta aliuminio pramonės struktūra, optimizuoti paskirstymą ir gerinti kokybę bei veiksmingumą ir spartinti Šandongo, kaip pasaulinio lygio aukščiausios klasės aliuminio pramoninės bazės, formavimą.“
(4)

Europos maisto saugos tarnyba (toliau – Tarnyba) 2022 m. gegužės 4 d. priimtoje nuomonėje (3) padarė išvadą, kad siūlomomis naudojimo sąlygomis sepiolitinis molis yra saugus pieniniams atrajotojams, nujunkytiems paršeliams, penimoms kiaulėms ir kitiems augantiems kiauliniams, kai jo kiekis neviršija 20 000 mg/kg visaverčio pašaro, lašišinėms, kai jo kiekis neviršija 17 600 mg/kg visaverčio pašaro, ir mėsiniams viščiukams, kai jo kiekis neviršija 10 000 mg/kg visaverčio pašaro, ir nedaro nepageidaujamo poveikio vartotojų saugai ar aplinkai. Ji negalėjo padaryti išvados dėl priedo saugos kitų rūšių ir kategorijų gyvūnams. Tarnyba taip pat padarė išvadą, kad priedas kelia riziką naudotojui įkvėpus, visų pirma dėl to, kad priede yra kristalinio silicio dioksido ir nikelio, ir kad priedas nedirgina odos ar akių, bet turėtų būti laikomas odą ir kvėpavimo takus jautrinančia medžiaga. Tarnyba padarė išvadą, kad priedas yra veiksmingas kaip lipnumą reguliuojanti medžiaga. Be to, ji patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
1)

1 lentelėje (Leidžiami naudoti nauji maisto produktai) įrašas „Galvijų pieno bazinių išrūgų baltymų izoliatas“ pakeičiamas taip: Leidžiamas naudoti naujas maisto produktas Naujo maisto produkto naudojimo sąlygos Papildomi specialieji ženklinimo reikalavimai Kiti reikalavimai Duomenų apsauga „Galvijų pieno bazinių išrūgų baltymų izoliatas Nurodyta maisto produktų kategorija Didžiausias leidžiamas kiekis Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „pieno bazinių išrūgų baltymų izoliatas“. Maisto papildų, kurių sudėtyje yra galvijų pieno bazinių išrūgų baltymų izoliato, etiketėje nurodoma: „Šio maisto papildo neturėtų vartoti jaunesni kaip vienų / trejų / aštuoniolikos(*) metų kūdikiai / vaikai / paaugliai.“ (*) Priklausomai nuo amžiaus grupės, kuriai skirtas maisto papildas. Leidimas naudoti suteiktas 2018 m. lapkričio 20 d. Įtraukimas grindžiamas nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį. Pareiškėjas: „Armor Protéines S.A.S.“, 19 bis, rue de la Libération 35460 Saint-Brice-en- Coglès, Prancūzija. Duomenų apsaugos laikotarpiu pateikti rinkai Sąjungoje naują maisto produktą galvijų pieno bazinių išrūgų baltymų izoliatą leidžiama tik bendrovei „Armor Protéines S.A.S.“, nebent paskesni pareiškėjai gautų leidimą dėl šio naujo maisto produkto, nesiremdami nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį, arba gautų „Armor Protéines S.A.S.“ leidimą. Duomenų apsaugos pabaigos data: 2023 m. lapkričio 20 d.“ Pradinio maitinimo kūdikių mišiniai, kaip apibrėžta Reglamente (ES) Nr. 609/2013 30 mg/100 g (milteliai) 3,9 mg/100 ml (paruošti) Tolesnio maitinimo kūdikių mišiniai, kaip apibrėžta Reglamente (ES) Nr. 609/2013 30 mg/100 g (milteliai) 4,2 mg/100 ml (paruošti) Viso paros raciono pakaitalai svoriui kontroliuoti, kaip apibrėžta Reglamente (ES) Nr. 609/2013 300 mg per parą Specialiosios medicininės paskirties maisto produktai, kaip apibrėžta Reglamente (ES) Nr. 609/2013 30 mg/100 g (miltelių pavidalo pradinio maitinimo kūdikių mišiniai, skirti kūdikiams pirmaisiais jų gyvenimo mėnesiais, kol juos pradedama atitinkamai papildomai maitinti) 3,9 mg/100 ml (paruošti pradinio maitinimo kūdikių mišiniai, skirti kūdikiams pirmaisiais jų gyvenimo mėnesiais, kol juos pradedama atitinkamai papildomai maitinti) 30 mg/100 g (miltelių pavidalo kūdikių mišiniai, skirti atitinkamai papildomai maitinti pradedamiems kūdikiams) 4,2 mg/100 ml (paruošti kūdikių mišiniai, skirti atitinkamai papildomai maitinti pradedamiems kūdikiams) 58 mg per parą mažiems vaikams 380 mg per parą 3–18 metų vaikams ir paaugliams 610 mg per parą suaugusiesiems Maisto papildai, kaip apibrėžta Direktyvoje 2002/46/EB 25 mg per parą kūdikiams 58 mg per parą mažiems vaikams 250 mg per parą 3–18 metų vaikams ir paaugliams 610 mg per parą suaugusiesiems
IV PRIEDAS

Į WCPFC PERKROVIMO DEKLARACIJĄ ĮTRAUKTINA INFORMACIJA

1. Unikalus dokumento atpažinties kodas

2. Žvejybos laivo pavadinimas ir jo WIN

3. Transportinio laivo pavadinimas ir jo WIN

4. Žuvų surinkimui naudojamas žvejybos įrankis

5. Perkrautinų produktų (1) (įskaitant rūšį ir apdorojimo būklę (2)) kiekis

6. Žuvies būvis (šviežia ar užšaldyta)

7. Perkrautinų šalutinių produktų (3) kiekis

8. Toli migruojančių žuvų išteklių laimikio geografinė padėtis (4)

9. Perkrovimo data ir vieta (5)

10. Jei taikoma, WCPFC stebėtojo vardas, pavardė ir parašas

11. Laive, į kurį perkraunama, jau esančių produktų kiekis ir tų produktų geografinė kilmė (6)

(1) Tunai ir jiems giminingų rūšių žuvys.

(2) Neišdarinėtos; išdarinėtos ir be galvos; išdarinėtos, be galvos ir be uodegos; tik išdarinėtos, su žiaunomis; be žiaunų ir išdarinėtos; be žiaunų, išdarinėtos ir be uodegos; ryklių pelekai.

(3) Tunams negiminingų ir jiems giminingų rūšių žuvys.

(4) Laimikio geografinė padėtis reiškia, jog yra užtektinai informacijos, kad būtų galima nustatyti, kokia laimikio dalis buvo sugauta toliau nurodytuose rajonuose: tarptautiniuose vandenyse, už Konvencijos rajono ribų, IEZ (išvardijama atskirai). Laivas, į kurį perkraunama, laimikio padėties nurodyti neprivalo.

(5) Perkrovimo vietos platuma ir ilguma turi būti nurodoma dešimtainiais laipsniais, 0,1 laipsnio tikslumu, kartu su ja turi būti pateikiamas vietos aprašas, pvz., tarptautiniai vandenys, už Konvencijos rajono ribų ar konkrečiai nurodytoje IEZ.

(6) Produktų kilmė nurodoma pagal RŽMO rajoną, taip pat nurodomas produktų iš kiekvieno skirtingo rajono kiekis.
(6)

2022 m. vasario 28 d. Tarnyba pagal Reglamento (ES) 2015/2283 11 straipsnį priėmė mokslinę nuomonę dėl beta-laktoglobulino kaip naujo maisto produkto pagal Reglamentą (ES) 2015/2283 saugos (angl. „SAFEty of beta-lactoglobulin as a novel food pursuant to Regulation (ES) 2015/2283“) (10);
Ajax Healthy Home Sage & Apple Blossom + (Plus); Ajax Απολυμαντικό Pure Home Sage & Apple Blossom + (Plus); Ajax Pure Home Μήλο & Φασκόμηλο + (Plus); Ajax Pure Home Άνθη Μηλιάς & Φασκόμηλο + (Plus); Ajax Pure Home Φασκόμηλο & Μήλο + (Plus)

Rinka: EU
(23)

reikia imtis veiksmų užtikrinti, kad dėl maisto produktų, kuriuose yra alyvuogių aliejaus, vartotojai nebūtų klaidinami pabrėžiant tik alyvuogių aliejaus reputaciją, bet nenurodant faktinės produkto sudėties. Dėl to etiketėse turėtų būti aiškiai nurodyta alyvuogių aliejaus dalis procentais ir pateiktos tam tikros nuorodos, būdingos produktams, sudarytiems tik iš aliejų mišinio. Be to, reikėtų atsižvelgti į konkrečiuose reglamentuose pateiktas specialias nuostatas dėl kietų maisto produktų, konservuotų tik alyvuogių aliejuje, ypač dėl sardinių, tuno ir pelamidžių;
a)

Organizacija pateikia kompetentingai institucijai informacijos saugumo valdymo vadovą (ISVV) ir, kai taikoma, visus jame minimus susijusius vadovus ir procedūras; tame ISVV pateikiama: 1) atsakingo vadovo arba, projektavimo organizacijų atveju, projektavimo organizacijos vadovo pasirašytas pareiškimas, kuriuo patvirtinama, kad organizacija visais atvejais laikysis šio priedo ir ISVV. Jei atsakingas vadovas arba, projektavimo organizacijų atveju, projektavimo organizacijos vadovas nėra organizacijos generalinis direktorius (CEO), pareiškimą turi pasirašyti generalinis direktorius; 2) IS.D.OR.240 punkto b ir c papunkčiuose nurodyto asmens (-ų) vardas (-ai) ir pavardė (-ės), pareigos, atskaitomybė, atsakomybė ir įgaliojimai; 3) IS.D.OR.240 punkto d papunktyje nurodyto bendro asmens (-ų) vardas (-ai), pavardė (-ės), pareigos, atskaitomybė, atsakomybė ir įgaliojimai; 4) organizacijos informacijos saugumo politika, nurodyta IS.D.OR.200 punkto a papunkčio 1 dalyje; 5) bendras turimų darbuotojų skaičiaus, jų kategorijų bei apsirūpinimo darbuotojais planavimo sistemos, kaip reikalaujama IS.D.OR.240 punkte, aprašymas; 6) pagrindinių asmenų, atsakingų už IS.D.OR.200 punkto įgyvendinimą, įskaitant asmenį (-is), atsakingą (-us) už atitikties stebėsenos funkciją, nurodytą IS.D.OR.200 punkto a papunkčio 12 dalyje, pareigos, atskaitomybė, atsakomybė ir įgaliojimai; 7) organizacijos struktūros schema, kurioje nurodyti susiję 2 ir 6 punktuose nurodytų asmenų atskaitomybės ir atsakomybės ryšiai; 8) vidaus pranešimų teikimo sistemos, nurodytos IS.D.OR.215 punkte, aprašymas; 9) procedūros, kuriomis nustatoma, kaip organizacija užtikrina atitiktį šiai daliai, visų pirma: i) dokumentacija, nurodyta IS.D.OR.200 punkto c papunktyje; ii) procedūros, kuriomis nustatoma, kaip organizacija kontroliuoja bet kokią pagal sutartį vykdomą veiklą, nurodytą IS.D.OR.200 punkto a papunkčio 9 dalyje; iii) ISVV pakeitimo procedūra, apibrėžta c punkte; 10) išsami informacija apie esamas patvirtintas alternatyvias atitikties užtikrinimo priemones.
(39)

Be to, kalbant apie tyrimo etapą, Komisija priminė, kad jos sprendimas nutraukti peržiūras buvo pagrįstas ne tipiškų kiekių trūkumu, o vertinimu, ar pareiškėjų eksporto kainos, atsižvelgiant į tai, kad kiekvienas iš pareiškėjų sudarė tik po vieną nedidelės apimties sandorį, pakako, kad būtų galima tiksliai atspindėti esamą ir būsimą eksportuotojų eksporto elgseną. Kaip primenama (23) konstatuojamojoje dalyje, kiekvienas eksportuotojas per PTL sudarė tik vieną eksporto sandorį, todėl Komisija turėjo atlikti išsamią to vieno eksporto sandorio kainos tinkamumo analizę. Taip yra todėl, kad, skirtingai nuo pradinio tyrimo pagal pagrindinio reglamento 5 straipsnį, atliekant peržiūros tyrimą ir ypač atliekant naujojo eksportuotojo peržiūrą, būtent eksportuotojas prašo, kad peržiūra būtų inicijuota remiantis sandoriais, todėl jis žino, kad jais bus remiamasi apskaičiuojant dempingo skirtumą. Be to, Komisija primena, kad ji privalo užtikrinti galiojančių muitų veiksmingumą, kad nebūtų pakenkta pagrindinio reglamento tikslui suteikti pagalbą Sąjungos pramonei kompensuojant žalingą importo, kuris, kaip nustatyta, buvo vykdomas dempingo kaina per pradinį tiriamąjį laikotarpį, poveikį. Atsižvelgiant į šio peržiūros tyrimo aplinkybes – per PTL buvo sudarytas tik vienas sandoris, reikia papildomų garantijų, kad tokios eksporto kainos pakanka, kad būtų galima pagrįstai ir tiksliai nustatyti dempingą, o tai padėtų išvengti pavojaus, kad bus pakenkta galiojantiems muitams. Todėl Komisija nusprendė svarstyti ir išnagrinėti visus iš pareiškėjų gautus reikšmingus įrodymus, įskaitant kainas kitose eksporto rinkose ir paaiškinimus dėl šių atskirų sandorių kainų Sąjungos rinkoje akivaizdaus skirtumo. Atlikusi šį tyrimą, dėl nurodytų priežasčių Komisija nusprendė, kad trijų eksportuotojų atitinkamų sandorių eksporto kainos buvo netinkamos, kad būtų galima pagrįstai ir tiksliai nustatyti dempingą. Todėl, remdamasi visais tyrimo metu surinktais įrodymais ir siekdama užtikrinti galiojančių muitų veiksmingumą, Komisija nusprendė, kad šiuo atveju pareiškėjams tikslinga taikyti kitiems eksportuotojams taikomą muitą. Todėl tvirtinimai buvo atmesti.
(1)

Reglamentu (ES) 2016/429 nustatytos ligų, kurios perduodamos gyvūnams arba žmonėms, prevencijos ir kontrolės taisyklės, įskaitant Sąjungos antigenų, vakcinų ir diagnostikos reagentų bankų steigimo ir valdymo taisykles. Pagal to reglamento 48 straipsnio 1 dalį Komisija gali steigti Sąjungos antigenų, vakcinų ir diagnostikos reagentų bankus, skirtus antigenų, vakcinų, vakcinų gamybai skirto pirminio pasėlio ir diagnostikos reagentų, naudojamų to reglamento 9 straipsnio 1 dalies a punkte nurodytų į sąrašą įtrauktų ligų atveju, jei nuo tų ligų nedraudžiama skiepyti pagal to reglamento 47 straipsnį priimtu deleguotuoju aktu, atsargoms laikyti ir pakeisti, ir būti atsakinga už jų valdymą. Įsteigus Sąjungos antigenų, vakcinų ir diagnostikos reagentų bankus, būtų lengviau siekti Sąjungos gyvūnų sveikatos srities tikslų, nes tai leistų greitai ir veiksmingai reaguoti, jei bankų išteklių prireiktų pasireiškus A kategorijos ligai (tokios ligos yra apibrėžtos ir suskirstytos į kategorijas Komisijos įgyvendinimo reglamente (ES) 2018/1882 (2)), ir būtų efektyviai naudojami riboti ištekliai;
(11)

2021 m. gegužės 27 d. Tarnyba paskelbė techninę ataskaitą „Technical Report on the notification of the coffee cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (ES) 2015/2283“ (4), grindžiamą „Société de Produits Nestlé SA“ pranešimu;
(2)

2022 m. rugsėjo 25 d. Sąjungos vyriausiasis įgaliotinis užsienio reikalams ir saugumo politikai paskelbė deklaraciją Sąjungos vardu, kurioje pasmerkė tai, kad Irano saugumo pajėgos plačiai ir neproporcingai naudoja jėgą prieš taikius protestuotojus ir dėl to žuvo ir buvo sužeista daug žmonių. Deklaracijoje taip pat nurodyta, kad už Mahsa Amini nužudymą atsakingi asmenys turi būti patraukti atsakomybėn ir paragino Irano valdžios institucijas užtikrinti skaidrius ir patikimus tyrimus siekiant patikslinti žuvusiųjų bei suimtųjų skaičių, paleisti visus taikius protestuotojus ir visiems sulaikytiesiems užtikrinti tinkamą procesą. Be to, deklaracijoje pabrėžiama, kad Irano sprendimas griežtai apriboti prieigą prie interneto ir blokuoti tikralaikių pokalbių platformas akivaizdžiai pažeidžia saviraiškos laisvę. Galiausiai deklaracijoje pareiškiama, kad Sąjunga apsvarstys visas turimas galimybes reaguoti į Mahsa Amini nužudymą ir į veiksmus, kurių ėmėsi Irano saugumo pajėgos atsakydamos į po to įvykusias demonstracijas;
1)

lentelėje abėcėlės tvarka įterpiamos šios rūšys: Rūšis Gyvų egzempliorių KN kodai Galinčių daugintis dalių KN kodai Susijusių prekių kategorijos (i) (ii) (iii) (iv) „Ameiurus melas (Rafinesque, 1820) ex 0301 99 17 ex 0511 91 90 (vaisingi žuvų ikrai, skirti perinimui)“ „Axis axis (Erxleben, 1777) ex 0106 19 00 –“ „Callosciurus finlaysonii (Horsfield, 1823) ex 0106 19 00 –“ „Channa argus (Cantor, 1842) ex 0301 11 00 ex 0301 99 17 ex 0511 91 90 (vaisingi žuvų ikrai, skirti perinimui)“ „Faxonius rusticus (Girard, 1852) ex 0306 39 10 –“ „Gambusia affinis (Baird & Girard, 1853) ex 0301 11 00 ex 0301 99 17 ex 0511 91 90 (vaisingi žuvų ikrai, skirti perinimui) (4)“ „Gambusia holbrooki Girard, 1859 ex 0301 11 00 ex 0301 99 17 ex 0511 91 90 (vaisingi žuvų ikrai, skirti perinimui) (4)“ „Hakea sericea Schrad. & J. C. Wendl. ex 0602 90 50 ex 1209 99 99 (sėklos)“ „Koenigia polystachya (Wall. ex Meisn.) T. M. Schust. & Reveal ex 0602 90 50 ex 1209 99 99 (sėklos) (7)“ „Lampropeltis getula (Linnaeus, 1766) ex 0106 20 00 – (5)“ „Limnoperna fortunei (Dunker, 1857) ex 0307 91 00 –“ „Morone americana (Gmelin, 1789) ex 0301 99 17 ex 0301 99 85 ex 0511 91 90 (vaisingi žuvų ikrai, skirti perinimui) (4)“ „Pycnonotus cafer (Linnaeus, 1766) ex 0106 39 80 ex 0407 19 90 (apvaisinti kiaušiniai, skirti inkubacijai)“ „Rugulopteryx okamurae (E. Y.Dawson) I. K. Hwang, W. J. Lee & H. S. Kim, 2009 ex 1212 29 00 – (14), (15)“ „Solenopsis geminata (Fabricius, 1804) ex 0106 49 00 – (5), (7)“ „Solenopsis invicta Buren, 1972 ex 0106 49 00 – (5), (7)“ „Solenopsis richteri Forel, 1909 ex 0106 49 00 – (5), (7)“ „Wasmannia auropunctata (Roger, 1863) ex 0106 49 00 – (5), (7)“;
„3.

„Hurras AL-DIN“ (HaD) (dar žinoma kaip „Hurras al-Deen“, „Huras-al-Din“, „Guardians of Religion“ (Religijos sergėtojai), „Tanzim Hurras Al-Din“, „Tandhim Hurras Al-Deen“, „Sham Al-Ribat“, „Al-Qaida in Syria“ („Sirijos „Al-Qaida“), AQ-S).“
(2)

LIBOR administruojanti ICE lyginamųjų indeksų administracija (IBA) paskelbė, kad GBP ir JPY LIBOR skelbimas bus nutrauktas 2021 m. pabaigoje, o tam tikrų terminų USD LIBOR skelbimas bus nutrauktas 2023 m. birželio mėn. 2021 m. kovo 5 d. Jungtinės Karalystės finansų priežiūros institucija (Financial Conduct Authority, FCA) patvirtino, kad arba administratoriai nutrauks visų LIBOR normų skelbimą, arba jos nebebus reprezentatyvios. Be to, Komisija, Europos Centrinis Bankas, kaip bankų priežiūros institucija (ECB Bankų priežiūros tarnyba), Europos bankininkystės institucija (EBI) ir Europos vertybinių popierių ir rinkų institucija (ESMA) paskelbė bendrą pareiškimą, kuriuo sandorio šalys primygtinai raginamos kuo greičiau ir bet kuriuo atveju ne vėliau kaip 2021 m. gruodžio 31 d. naujose sutartyse kaip pagrindinę palūkanų normą nustoti naudoti visas LIBOR normas, įskaitant USD LIBOR;
(9)

dėl kiekvienos šiuo reglamentu į Reglamento (EB) Nr. 1907/2006 XIV priedą įtrauktos cheminės medžiagos data, nuo kurios cheminę medžiagą draudžiama pateikti rinkai ir naudoti, nebent dėl jos suteikta autorizacija, turėtų būti nustatyta taip, kaip reikalaujama Reglamento (EB) Nr. 1907/2006 58 straipsnio 1 dalies c punkto i papunktyje, atsižvelgiant į Agentūros pajėgumą nagrinėti autorizacijos paraiškas. Nėra priežasčių, dėl kurių Reglamento (EB) Nr. 1907/2006 58 straipsnio 1 dalies c punkto ii papunktyje minima data, skirta visoms cheminėms medžiagoms, turėtų būti 18 mėnesių ankstesnė už datą, nurodytą to reglamento 58 straipsnio 1 dalies c punkto i papunktyje;
Taigi jis gavo naudos iš Rusijos sprendimus priimančių asmenų, atsakingų už Krymo aneksiją arba Ukrainos destabilizaciją. Be to jis yra vienas iš pagrindinių Rusijos verslininkų, vykdantis veiklą ekonomikos sektoriuose, užtikrinančiuose didelių pajamų šaltinį Rusijos Federacijos vyriausybei, atsakingai už Krymo aneksiją ir Ukrainos destabilizaciją.

Taigi jis remia veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei, taip pat stabilumui ir saugumui Ukrainoje arba į juos kėsinamasi. Be to, jis yra vienas iš pagrindinių verslininkų, vykdantis veiklą ekonomikos sektoriuose, užtikrinančiuose didelių pajamų šaltinį Rusijos vyriausybei, atsakingai už Krymo aneksiją ir Ukrainos destabilizaciją.

892.

Tigran Oganesovich KHUDAVERDYAN (rusų k.: Тигран Оганесович ХУДАВЕРДЯН)

„Yandex NV“ vykdomasis direktorius ir generalinio direktoriaus pavaduotojas Gimimo data: 1981 12 28 Gimimo vieta: Jerevanas, Armėnija Pilietybė: Armėnijos Lytis: vyras

Tigran Khudaverdyan yra „Yandex“ – vienos iš pirmaujančių Rusijos technologijų bendrovių, kuri specializuojasi intelektiniuose produktuose ir paslaugose, grindžiamuose mašinų mokymusi – vykdomasis direktorius. Buvęs „Yandex“ naujienų vadovas apkaltino bendrovę, kad ji yra „vienas svarbiausių informacijos apie karą Ukrainoje slėpimo nuo rusų elementų“. Be to, bendrovė įspėja Rusijos vartotojus, jos paieškos varikliu ieškančių internete naujienų apie Ukrainą, apie nepatikimą informaciją internete, po to, kai Rusijos vyriausybė pagrasino Rusijos žiniasklaidai dėl to, ką ji skelbia..
(3)

Deleguotojo reglamento (ES) 2017/40 6 straipsnyje nustatytos pagalbos paraiškų teikėjų tvirtinimo sąlygos ir rašytiniai įsipareigojimai, kuriuos paraiškų teikėjai turi prisiimti. To straipsnio 2 dalyje nustatytas papildomas rašytinis įsipareigojimas, kuris turi būti prisiimtas pagalbos paraiškų, susijusių tik su produktų tiekimu ir (arba) platinimu, atveju. Tačiau toks įsipareigojimas taip pat aktualus, jei pagalbos paraiškose derinamas produktų tiekimas ir (arba) platinimas bei švietimo priemonių teikimas. To straipsnio 3 dalyje kalbama apie pagalbos paraiškas, susijusias tik su papildomomis švietimo priemonėmis. Joje nurodoma, kad kompetentingos institucijos gali reikalauti, kad pagalbos paraiškų teikėjai prisiimtų papildomų rašytinių įsipareigojimų. Tačiau tai turėtų būti įmanoma visų pagalbos paraiškų teikėjų atžvilgiu. Todėl to reglamento 6 straipsnis turėtų būti atitinkamai pakeistas. Kad valstybės narės turėtų pakankamai laiko pritaikyti pagalbos paraiškų teikėjų tvirtinimo procedūras, tikslinga numatyti, kad pagalbos paraiškų teikėjų tvirtinimo sąlygų pakeitimas būtų taikomas tik nuo 2022–2023 mokslo metų;